SET ปิดเช้าพุ่งกระฉูด 26 จุด รับแรงเก็งกำไรหลังวันหยุด โบรกฯคาดบ่ายวิ่งต่อ ลุ้นทะลุ 1,480
SET ปิดเช้าพุ่งกระฉูด 26 จุด รับแรงเก็งกำไรหลังวันหยุด โบรกฯคาดบ่ายวิ่งต่อ ลุ้นทะลุ 1,480 โดยดัชนีช่วงเช้าปิดที่ระดับ 1,475.85 จุด เพิ่มขึ้น 26.02 จุด หรือ 1.79% มูลค่าการซื้อขาย 6.07 หมื่นล้านบาท 
8 ธ.ค. 2563

สื่อข่าวรายงานว่า ดัชนีช่วงเช้าปิดที่ระดับ 1,475.85 จุด เพิ่มขึ้น 26.02 จุด หรือ 1.79% มูลค่าการซื้อขาย 6.07 หมื่นล้านบาท 
10 หุ้นดันดัชนีเช้านี้

ด้าน นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยเช้านี้ปรับตัวขึ้นได้แข็งแกร่งกว่าตลาดหุ้นในภูมิภาคเอเชียที่เช้านี้แกว่งไซด์เวย์ โดยมีบางตลาดพักตัวราว 0.6% ส่วนหนึ่งอาจชดเชยช่วงที่ตลาดบ้านเราปิดทำการวานนี้ตลาดภูมิภาคต่างบวกเป็นส่วนใหญ่
ทั้งนี้ ตลาดบ้านเราได้รับแรงซื้อเข้ามาอย่างหนาแน่นที่หุ้นในกลุ่มแบงก์และกลุ่มอิเล็กทรอนิกส์ จนทำให้ดัชนีฯขึ้นทะลุแนวต้านสำคัญที่ 1,450 จุดขึ้นไปได้ ส่งผลให้เปิด upside ไปที่ 1,500 จุด น่าจะเป็นผลจาก Fund Flow ที่ไหลเข้า และคาดว่านักลงทุนสถาบันในประเทศก็ยังซื้อ อย่างไรก็ดี ต้องติดตามสถานการณ์การแพร่ระบาดไวรัสโควิด-19 ในประเทศว่าจะมีจำนวนผู้ติดเชื้อเพิ่มขึ้นมากหรือน้อยเพียงใด ส่วนนอกประเทศตดตามการประชุมธนาคารกลางยุโรป (ECB) วันที่ 10 ธ.ค.คาดว่าจะคงอัตราดอกเบี้ยนโยบาย
สำหรับแนวโน้มการลงทุนในช่วงบ่ายนี้ นายวีระวัฒน์ กล่าวว่า ตลาดฯคงจะแกว่งในแดนบวกต่อไปได้ พร้อมให้กรอบการแกว่งกว้าง ๆ ที่แนวรับ 1,455 จุด ส่วนแนวต้าน 1,480-1,500 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
KBANK  มูลค่าการซื้อขาย    4,112.93 ล้านบาท  ปิดที่ 121.00 บาท  เพิ่มขึ้น  4.50 บาท
SAK    มูลค่าการซื้อขาย    3,072.52 ล้านบาท  ปิดที่   7.25 บาท  เพิ่มขึ้น  3.55 บาท
PTT    มูลค่าการซื้อขาย    2,253.78 ล้านบาท  ปิดที่  43.75 บาท  เพิ่มขึ้น  0.75 บาท
DELTA  มูลค่าการซื้อขาย    2,067.52 ล้านบาท  ปิดที่ 296.00 บาท  เพิ่มขึ้น 39.00 บาท
ADVANC มูลค่าการซื้อขาย    2,029.29 ล้านบาท  ปิดที่ 185.00 บาท  เพิ่มขึ้น  3.50 บาท